Робинсън Джефърс
Обичай Дивия лебед

Превод от английски: Николай Попов, —

chitanka.info

Мразя всеки стих и своя рима,

моливът, посмял да нарисува

шийката на птицата любима,

в синьото небе когато плува.

Може ли строшено огледало

миг неповторим да отрази?

С восъчен куршум крилото бяло

може ли ловец да порази

бялото крило на лебед див,

литнал в бурята да изгори?

Мразиш себе си, но кой е крив —

другаде утеха намери.

Гледай и обичай просто ти

лебеда на твоите мечти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.